Den Vest-Sjællandske Avis, 1820-02-01
Den Nordamerikanske Congres. (Fortsættelse.) Under disse Omstændigheder indstiller jeg det til Kongressens Overveielse. Om det ikke vil være passende, at de forenede Stater bringer Traktatens Betingelser i Execution, ligesom den virkelig var bleven ratificeret af Spanien, Jeg vil imidlertid ogsaa indstille det til Overveielse, om vi, da Hs. catholske Majestæt har anmeldet, at han vil sende en befuldmægtiget Minister hertil, for at give og modtage Oplysninger, skulle tage dette i Tractaten aftraadte Distrikt i Besiddelse, førend denne Minister er kommen og bleven hørt. Denne Anmeldelse er en Opfordring til vor Nations Retskaffenhed, Ædelmodighed og Ære. Vi behøve Fred paa en Grændse hvor vi saalænge have været foruroligede; vore Medborgere bør erholde Erstatning for deres lidte Tab; men Nationerne ere hinanden giensidige Opsættelser skyldige, ogsaa ville vi ikke heller tabe vore Rettigheder ved en kort Forhaling. Man har Grund til at haabe, at de Oplysninger, som vi kunne meddele den Spanske Minister, ville være tilfredsstillende, og tilveiebringe det forønskede Udfald. Under alle Omstændigheder vil denne Opsættelse kun tiene til at bevise vor oprigtige Attraae, til i det Gode at bilægge vore Differencer, og vil blive behørig paaskiønnet, saavel af Hs. Catholske Majestæt, som af andre Magter. Da jeg saaledes anbefaler Kongressen til at betiene sig af disse Forholdsregler, for at iværksætte Traktaten, maae jeg tillige indstille til dens Overveielse: om ikke Loven desangaaende bør affattes betingelsesviis, saa at det bliver overladt den executive Magt paa dens Ansvar, at udsætte værksættelsen deraf, for aabne en Dør for de venskabelige Erklæringer, som kunne blive meddeelte under den nærværende Session? Jeg forelægger Congressen en Afskrift af Traktaten og af de Jnstructioner, som have været meddeelte vor Gesandt i Madrid, ligesom ogsaa af hans Brevvexling med det Spanske Ministerium, og af andre Papirer, som kunne tiene til at oplyse dem om denne Gienstand. – Det vil være dem behageligt at erfare, at Spanien er i dette Forhold imod os ikke bleven bestyrket af nogen anden Europæisk Magt. Tvertimod have heri Frankerige og England hverken skiult deres Tanker og Ønsker for de forenede Stater eller Spanien; begge have erklæret sig overeensstemmende og paa den utoetydigste Maade for Ratificationen. Man har ogsaa Aarsager til at antage, at det Russiske Hof er af samme Mening, og at denne er ligeledes bleven meddeelt det Madrider Cabinet. Ved Spaniens Borgerkrig med sine Provindser paa denne Jordens Halvkugle, have vi iagttaget den strengeste Neutralitet, de dertil henhørende Love ere bleven holdte oprette med den største Omhyggelighed, vore Havne have staaet aabne for begge Partier, vore Borgere ere blevne afholdte fra Deeltagelse i denne Krig. Lykken har dog øiensynligen været paa Jndependenternes Side. Buenos Ayres vedligeholder den Afhængighed, som den har nydt siden Aaret 1810. Chilli, Provindserne østen for Platafloden, og Venezuela, have nydt den samme Lykke; den Fasthed, som de insurgerede Spanske Colonier, især Buenos Ayres, have udviist, betrygger dem de andre Nationers Yndest; de forenede Stater deelte dette Sindelag, og har ikke skiult det for de andre Nationer, med hvilke det kunde være ønskeligt at handle i Overeensstemmelse. Naar det bliver øiensynligt at Spaniens Anstrængelser for at bringe sine Colonier til Lydighed ville være frugtesløse, da maae man ogsaa troe, at dens Regiering vil opgive dette Foretagende. Det kan ikke drages meget i Tvivl, at de Magters Synsmaade, som staae i en venskabelig Forbindelse med Spanien, ikke kunne være uden Jndflydelse ved dets Forhold i dette Stykke. Disse Coloniers Afstand fra Moderlandet, deres Folkemængdes store Tilvæxt, de Hielpekilder. som de have vidst at forskaffe sig, alt forkynder de Vanskeligheder, som Spanien vil finde ved at undertvinge dem. Et dydigt Folk er Øienvidne til denne Kamp under Jagttagelsen af sin Neutralitet, men ikke uden naboelig Medfølelse. Regieringen har bestræbt sig for at holde denne Følelse inden Retfærdighedens Skranker, og ved Folkets Agtelse for sine Pligter, ere kun faa Exempler paa det modsatte komne for Lyset. Det er af den høieste Vigtighed for vor National-Charakteer, at enhver Overtrædelse af vor Neutralitet bliver forebygget, ingen Dør maae staae aaben for at unddrage sig fra Lovene, og intet maae taales, som kan sætte Nationens Fordeel eller Ære i Fare, en Revision af vore Love i denne Henseende vil blive forelagt Congressen, og saa vil denne faae at afgiøre, om det ikke vil være mere passende at visse Havne eller Pladser paa Kysterne blive anviiste de fremmede Krigsskibe og Kaperne, hvori de allene maae indløbe; et saadant Forslags Jværksættelse, ville meget tiene til at befordre Regelmæssigheden i Handelen og til at undertrykke mangehaande Misbrug.